Diari Oficial de la Generalitat Valenciana


Sumari del DOGV 5342, del 08-09-2006 (2006/10778)

RESOLUCIÓ de la Direcció General de Patrimoni Cultural Valencià i Museus de data 28 d'agost del 2006 per la qual es resol la concessió d'ajudes per a la realització d'actuacions de restauració i conservació de ponts, aqüeductes, pous de neu i la resta de construccions hidràuliques d'interés patrimonial de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5342

Data del DOGV
:   08-09-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/10504


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de la Direcció General de Patrimoni Cultural Valencià i Museus de data 28 d'agost del 2006 per la qual es resol la concessió d'ajudes per a la realització d'actuacions de restauració i conservació de ponts, aqüeductes, pous de neu i la resta de construccions hidràuliques d'interés patrimonial de la Comunitat Valenciana. [2006/10800]  
L'Orde de 27 de març del 2006 (DOGV núm. 5.256 11/05/06) de la Conselleria de Cultura, Educació i Esport, va convocar, per a l'exercici 2006, ajudes a la realització d'actuacions de restauració i conservació de ponts, aqüeductes, pous de neu i la resta de construccions hidràuliques d'interés patrimonial de la Comunitat Valenciana.  
La disposició final primera de la dita orde establix que es delega en el director general de Patrimoni Cultural Valencià la facultat de resoldre la concessió d'estes ajudes i de dictar les resolucions necessàries per al desplegament i execució de la present orde.  
Estes ajudes es financen a càrrec de la línia T4443000 del programa 32.96.99.824.12.3, del pressupost de la Generalitat Valenciana per al 2006, per una quantia màxima de 100.000,00 euros.  
La base quinta, paràgraf quart de les bases que regulen la convocatòria establix que la quantia màxima de l'ajuda de la Generalitat a percebre per beneficiari que, si és el cas, resulte adjudicatari mai no podrà superar la quantitat de 25.000,00 euros.  
Finalitzat el termini de presentació de sol·licituds, de conformitat amb el que preveu l'art. 71 de la Llei 30/1992 de Règim Jurídic de les Administracions Publiques i del Procediment Administratiu Comú, es van efectuar els oportuns requeriments per a l'esmena de les sol·licituds presentades i la seua documentació.   
Transcorregut el terme atorgat per a l'esmena, es va constituir la Comissió Avaluadora prevista en les bases.  
Conforme a l'acta de la Comissió Avaluadora de data 28 d'agost del 2006, elevada a esta Direcció General, que ha baremat les sol·licituds ajustant-se als criteris de prioritat establits en la base quarta de l'annex primer de la dita orde, i de conformitat amb esta, resolc:  
Primera  
Atorgar les ajudes a les següents entitats i per les quanties següents:  
Segona  
Denegar les ajudes assenyalades en l'annex I pels motius i amb els fonaments que s'exposen en cada cas.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestivament en reposició, o bé cabrà plantejar directament recurs contenciós administratiu en els terminis i davant dels òrgans que s'indiquen a continuació:  
El recurs de reposició haurà d'interposar-se davant del conseller de Cultura Educació i Esport en el termini d'un mes, a comptar de l'endemà de la seua publicació.  
El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos, a comptar de l'endemà de la seua publicació.  
Les administracions públiques només podran interposar recurs contenciós administratiu, en la forma i terminis que preveuen els preceptes anteriors i, si és el cas, els articles 44 i 46.6 de la Llei Reguladora de la Jurisdicció Contenciosa Administrativa.  
València, 28 d'agost de 2006.. El director general de Patrimoni Cultural Valencià: Manuel Muñoz Ibáñez